जूनियर डॉक्टरों की पिटाई पर आईएमए गंभीर
एनएमसीएचके जूनियर डॉक्टरों के पिटाई के मामले को इंडियन मेडिकल एसोसिएशन ने गंभीरता से लेते हुए तीन सदस्यीय जांच कमेटी गठित की है। वरीय उपाध्यक्ष डाॅ. अजय कुमार ने कहा कि इस मामले में अगर सभी आरोपियों को शीघ्र गिरफ्तार नहीं किया जाता है तो आईएमए आंदोलन करेगा। उन्होंने पीड़ित डॉक्टरों से मुलाकात कर घटना की जानकारी ली। डाॅ. अजय ने कहा कि जान-बूझकर डॉक्टर के साथ मारपीट की गई है। गलत तरीकों से उन्हें फंसाया गया है। उन पर झूठा मुकदमा दर्ज कराया गया है। इसकी जांच के लिए गठित कमेटी की रिपोर्ट आने के बाद आगे की कार्रवाई की जाएगी। बता दें कि बीते दिनों बहादुरपुर थाना क्षेत्र में एनएमसीएच के दो जूनियर डॉक्टरों से मारपीट हुई थी। इसमें डाॅ. आलोक का हाथ टूट गया है।
hin_Deva hin_Deva